૨૮ વર્ષ પહેલાં રચવામાં આવેલી સમિતિનું ખરું પ્રત્યારોપણ તો હવે થવા જઈ રહ્યંુ છે. ઘણી વખત ઉપલા અધિકારી દ્વારા નાના કર્મચારીને સમસ્યા હોય છે. તો વળી ઘણી વાર બાળકના અભ્યાસને લઈને કે પછી દીકરીનાં લગ્નને લઈને કર્મચારી પરેશાન રહેતા હોય છે. આ સમયે કોઈને કહી ન શકવાના કારણે પોલીસ કર્મચારી તાણ અનુભવતા હોય છે. તો વળી ગંભીર બીમારીનો પણ ભોગ બનતા હોય છે ત્યારે આ સમિતિ દ્વારા ઉચ્ચ અધિકારી સાથે ફ્રેન્ડલી વાત કરવા મળશે. સાથે જ પોતે કેવી કપરી સ્થિતિમાંથી પસાર થઈ રહ્યા છે તેનો ચિતાર પણ આપી શકશે. જેના કારણે પોલીસ કર્મચારીઓ પોતાની ફરજ વધુ સારી રીતે નિભાવી શકશે. સાથે જ તેમને પણ સતત એવો અહેસાસ થશે કે કશું પણ થશે, અમારી સમસ્યાને સાંભળનાર અને યોગ્ય સલાહ આપનાર કોઈ બેઠું છે.